రైల్వే కోడూరు
కోడూరు లేదా రైల్వే కోడూరు ఆంధ్ర ప్రదేశ్ రాష్ట్రములోని వైఎస్ఆర్ జిల్లా, రైల్వే కోడూరు మండలం లోని గ్రామం. పిన్ కోడ్ నం. 516 101., ఎస్.టి.డి.కోడ్ = 08566. 
కోడూరు అనే పదం కోడు అనే పూర్వపదం, ఊరు అనే ఉత్తరపదాల కలయికతో ఏర్పడింది. కోడు అనే పదం జలసూచి కాగా ఊరు అనే పదం జనపదసూచి. కోడుకు అర్థం చిన్న నది లేదా నదియొక్క శాఖ లేదా ఊరి దగ్గర నీటిపల్లం లేదా కొండాకోన. రైల్వే కోడూరులోని రైల్వే అన్న పదానికి రైలుదారి అన్న పేరు సుస్పష్టం.
వైఎస్ఆర్ జిల్లాలో కోడూరు పేరుతో రెండు మండలాలు ఉన్నాయి.అయోమయ నివృత్తి కొరకు, ఒకటి బద్వేలు సమీపములో ఉన్నందును దానిని బి.కోడూరు గాను, ఇంకో ప్రాంతములో రైల్వే సౌకర్యం ఉన్నందున రైల్వే కోడూరు గానూ పిలుస్తారు. ఈ ప్రాంతము మామిడి పంటకు ప్రసిద్ధి గాంచింది. రైల్వే సౌకర్యం కూడా ఉండటంతో ఇక్కడ పెద్ద ఎత్తున మామిడి క్రయ విక్రయాలు జరుగుతాయి. స్వతంత్రమునకు పూర్వము ఈ గ్రామంలో కడప జిల్లాలోనే మొదటిసారిగా రైలు బండి ఆగడంతో ఆ సందర్భాన్ని పురస్కరించుకుని ఈ గ్రామం పేరును కోడూరు నుండి రైల్వే కోడూరు గా మార్చారు. ఈ పట్టణానికి 50 కిలోమీటర్ల దూరంలో తిరుపతి మరియు 100 కిలోమీటర్ల దూరంలో చెన్నై ఉండటంతో మంచి వ్యాపారకేంద్రంగా విరాజిల్లుతోంది.
మండలంలోని గుండాలకోన క్షేత్రంలో మహాశివరాత్రి వేడుకలు అత్యంత వైభవంగా నిర్వహించెదరు. భక్తుల సౌకర్యంకోసం వై.కోట నుండి ప్రత్యేకంగా బస్సులు నడుపుతారు. [2] 
ఈ అలయానికి, కోడూరు పరిధిలో రు. 20 కోట్ల విలువ చేసే ఆస్తులున్నవి. శతాబ్దాల చరిత్ర కలిగిన ఈ ఆలయానికి అప్పట్లో పెద్దలు భూరి విరాళాలిచ్చారు. ఎస్.వి.జూనియర్ కలాశాల వద్ద 1.7 ఎకరాలు, పాతబస్సుస్టాండు వద్ద 4.5 సెంట్లు, పాతబజారువీధిలో ఒక ఇల్లు, మార్కెట్ వీధిలో 16 గదులు, ఇవి అన్నీ శివునికి చెందిన ఆస్తులు. ప్రతి సంవత్సరం ఫాల్గుణ కృష్ణ చతుర్దశి (ఉగాది ముందురోజు) రోజున సాయంత్రం, పార్వతీసమేత పరమేశ్వరుడు, చంద్రప్రభ వాహనంపై పురవీధులలో భక్తులకు దర్శనమిచ్చును. ఈ కార్యక్రమం కోసం ఆలయకమిటీవారు పుష్పరథం ఏర్పాటుచేసెదరు. ఆదిదంపతులకు గ్రామస్థులు, నీరాజనాలు సమర్పించెదరు. [3]&[8]
ఈ ఆలయంలో 2016,నవంబరు-21వ తేదీ కార్తీకసోమవారంనాడు, ఉదయాత్పూర్వం, 4-50 - 5-50 గంటల మధ్య, నూతనంగా నిర్మించిన ఒక ప్రత్యేక మండపంలో, శ్రీ దాంపత్య దక్షిణామూర్తిస్వామివారి విగ్రహ ఆవిష్కరణ నిర్వహించెదరు. జింపెక్స్ కంపెనీకి చెందిన రాంస్వరూప్ గోయెంకా మరియు ప్రముఖ పారిశ్రామికవేత్త శ్రీ మాచినేని విశ్వేశ్వరనాయుడు సహకారంతో, ఆలయప్రాంగణంలో ప్రత్యేక మందిరాన్ని నిర్మించి, ఆ మండపంలో ఈ విగ్రహ ప్రతిష్ఠ నిర్వహించిచెదరు. [9]
పట్టణ పరిధిలోని బలిజవీధిలో ఉన్న ఈ ఆలయంలో అమ్మవారి జాతర, 2014,మే-22, గురువారం నాడు ఘనంగా నిర్వహించారు. జిల్లా నుండి భక్తులు కుటుంబసభ్యులతో పెద్ద సంఖ్యలో తరలివచ్చి, అమ్మవారిని దర్శించుకొని మొక్కులు తీర్చుకున్నారు. [5]
కోడూరు పట్టణంలోని అంబేద్కర్ నగర్ లో వెలసిన గంగమ్మ తల్లి ఆలయంలో, 2014, జూన్-19, గురువారం నాడు, అమ్మవారి జాతర విభవంగా నిర్వహించారు. స్థానికులు వేకువఝామునుండియే, గంగమ్మ తల్లికి ప్రత్యేకపూజలు నిర్వహించారు. అనంతరం అమ్మవారికి నైవేద్యాలు సమర్పించి జీవాలను బలి ఇచ్చారు. గ్రామంలో ప్రతి ఇంటా, బందువులు విచ్చేయడంతో, గ్రామంలో సందడి వాతావరణం నెలకొన్నది. [7] 
కోడూరులోని లాలాపేటలో వెలసిన ఈ ఆలయంలో, 2014,మే-24 నుండి 26 వరకు, కుంభాభిషేక కార్యక్రమాన్ని నిర్వహించుచున్నారు. ఆలయం పురాతనమైనది కావడంతో మరమ్మత్తులు చేసి పూర్వ వైభవం తీసికొని రావడానికి కృషి చేస్తున్నారు. [6]
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీ తిప్పన కృష్ణయ్య, సర్పంచిగా ఎన్నికైనారు.
మండల పరిధిలోని పారపరాచపల్లెకు వెళ్ళే దారిలో 400 సంవత్సరాల వయసు కలిగిన ఒక మర్రిచెట్టు ఉంది. చెట్టు చుట్టూ 50 అడుగుల వరకూ ఊడలు విస్తరించి ఉండటంతో, చూపరులకు ఆసక్తి కలిగించుచున్నది. చుట్టుప్రక్కల గ్రామాల ప్రజలు, ఈ వృక్షం వద్ద గల అక్కదేవతలకు పూజలు నిర్వహించుచుంటారు. ఈ వృక్షం ఇన్నేళ్ళుగా ఇక్కడ ఉండటంతో, పరిసర గ్రామాలవారు దేవతలకు పూజచేయడం ఆనవాయితీగా వస్తున్నదని గ్రామస్థులు అంటుంటారు. [4] 
పూర్తి వ్యాసం కోడూరు శాసనసభ నియోజకవర్గంలో చూడండి.